ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
স্থানীয় কর্মসংস্থানের সুযোগ বাড়াতে আসাম ও অরুণাচল প্রদেশে কাঠের শিল্পকর্ম তথা ধূপকাঠি শিল্পে খাদি ও গ্রামোদ্যোগ কমিশনের বিশেষ অগ্রাধিকার
নতুন দিল্লি, ১৬ মে, ২০২২
আসাম ও অরুণাচল প্রদেশে ১০০ জন মহিলা সহ কমপক্ষে দেড়শো জন প্রশিক্ষিত খাদি শিল্পী খাদি ও গ্রামোদ্যোগ কমিশনের  বিভিন্ন স্বনিযুক্তির পেশায় যুক্ত।
কমিশনের চেয়ারম্যান শ্রী বিনয় কুমার সাক্সেনা অরুণাচল প্রদেশের তাওয়াঙে ৫০ জন শিল্পীকে কাঠের শিল্পকর্মে ব্যবহৃত যন্ত্র এবং আসামের গুয়াহাটিতে ৫০ জন শিল্পীর হাতে ৫০টি ধূপকাঠি তৈরির এবং ৫০টি আচার তৈরির যন্ত্র হাতে তুলে দিয়েছেন।
এই প্রথম কমিশন অরুণাচল প্রদেশে স্থানীয় যুব সম্প্রদায়ের জন্য কাঠের কারুকাজ সংক্রান্ত শিল্পকর্মের কর্মসূচি গ্রহণ করেছে। এধরণের কর্মসূচি গ্রহণের উদ্দেশ্যই হল তাওয়াঙে স্থানীয় আদিবাসী যুবাদের জন্য নিরন্তর কর্মসংস্থানের সুযোগ সৃষ্টি করা এবং রাজ্যে পরম্পরাগত কারুশিল্পের পুনরুজ্জীবন ঘটানো। দারিদ্রসীমার নিচে বসবাসকারী এই শিল্পীদের ২০ দিনের নিবিড় প্রশিক্ষণ দেওয়া হয়েছে। প্রশিক্ষণ পর্ব শেষে শিল্পীদের হাতে প্রয়োজনীয় যন্ত্র তুলে দেওয়া হয়।
শ্রী সাক্সেনা গত শনিবার প্রধানমন্ত্রীর কর্মসংস্থান সৃষ্টি কর্মসূচির আওতায় ৫০ জন মহিলা শিল্পীর হাতে ধূপকাঠি বানানোর ৫০টি যন্ত্র বিতরণ করেছেন। স্থানীয় ধূপকাঠি শিল্পকে আরও শক্তিশালী করে তুলতেই এই উদ্যোগ। আসামে ধূপকাঠি শিল্প কর্মসংস্থানের বড় ভূমিকা পালন করে। কমিশন একটি বাণিজ্যিক সংস্থার সঙ্গেও অংশীদারিত্ব গড়ে তুলেছে। স্থানীয় ধূপকাঠি নির্মাতা এই সংস্থাটি ওই ৫০জন মহিলা শিল্পোদ্যোগীকে কাঁচামাল সরবরাহ করবে এবং উৎপাদিত সমগ্র ধূপকাঠি সংগ্রহ করবে। এজন্য ওই সংস্থাটি ৫০ জন মহিলা শিল্পীকে তাদের পারিশ্রমিক দেবে।
কমিশনের চেয়ারম্যান শ্রী সাক্সেনা বলেছেন, উত্তর পূর্বে খাদি কর্মকান্ডের সঙ্গে প্রধানমন্ত্রীর আত্মনির্ভর ভারত গঠনের পরিকল্পনা যুক্ত রয়েছে। এই লক্ষ্যে কমিশন উত্তর পূর্বে ধারাবাহিক ভাবে কর্মসংস্থানের সুযোগ সৃষ্টি এবং পরম্পরাগত কারুশিল্পকে আরও মজবুত করে তুলতে বিশেষ অগ্রাধিকার দিয়েছে। এমনকি, কমিশনের কাঠের কারুকাজ, ধূপকাঠি তৈরি ও আচার তৈরির মত খাদ্য দ্রব্য শিল্পগুলির প্রসার ঘটবে এবং স্থানীয় যুবক যুবতীরা বাড়ির কাছেই কর্মসংস্থানের সুযোগ পাবেন।
উল্লেখ করা যেতে পারে, সাম্প্রতিক সময়ে কমিশন অরুণাচল প্রদেশে দুটি ইরি সিল্ক প্রশিক্ষণ ও উৎপাদন কেন্দ্র চালু করেছে। শুধু তাই নয়, কমিশন গত দু-বছরে আসাম ও অরুণাচল প্রদেশে ধূপকাঠি এবং বাঁশের কাঠি উৎপাদনের ৪৩০টির বেশি ইউনিটকে সাহায্য দিয়েছে।
CG/BD/AS/
(Visitor Counter : 110
মহাকাশদপ্তর
বিশ্বব্রহ্মাণ্ডে ভারতীয় জ্যোতির্বিজ্ঞানীরা দূরের একটি নক্ষত্র ছায়াপথ আবিষ্কার করেছেন
নয়াদিল্লি, ১ সেপ্টেম্বর, ২০২০
ভারতীয় জ্যোতির্বিজ্ঞানীরা বিশ্বব্রহ্মাণ্ডের দূরতম একটি নক্ষত্র ছায়াপথের সন্ধান পেয়েছেন। কেন্দ্রীয় আণবিক শক্তি ও মহাকাশ দপ্তরের প্রতিমন্ত্রী ডঃ জিতেন্দ্র সিং এই তথ্য জানিয়ে বলেছেন, ভারতের প্রথম বহু তরঙ্গদৈর্ঘ্য মহাকাশ পর্যবেক্ষণ কেন্দ্র – অ্যাস্ট্রোস্যাট-এ দূরতম অতিবেগুণী রশ্মির সন্ধান জ্যোতির্বিজ্ঞানীরা পেয়েছেন, যার দূরত্ব ৯৩০ কোটি আলোকবর্ষ দূরে। ইন্টার ইউনিভার্সিটি সেন্টার ফর অ্যাস্ট্রোনমি অ্যান্ড অ্যাস্ট্রোফিজিক্স-এর ডঃ কনক সাহার নেতৃত্বে একদল জ্যোতির্বিজ্ঞানী এইউডিএফএস০১ ছায়াপথ থেকে এই নক্ষত্রের সন্ধান পেয়েছেন। ডঃ সিং এর জন্য ভারতীয় জ্যোতির্বিজ্ঞানীদের অভিনন্দন জানিয়েছেন। ইন্টার ইউনিভার্সিটি সেন্টার ফর অ্যাস্ট্রোনমি অ্যান্ড অ্যাস্ট্রোফিজিক্স-এর নির্দেশক ডঃ সোমক রায়চৌধুরি জানিয়েছেন, এই আবিষ্কারের মধ্য দিয়ে ব্রহ্মাণ্ডের অন্ধকার যুগের বিষয়ে একটি গুরুত্বপূর্ণ ধারণা পাওয়া গেছে। নতুন এই নক্ষত্র ছায়াপথের সন্ধান পাওয়ার ফলে আলোর প্রথম যুগের উৎস সম্পর্কে একটি ধারণা পাওয়া যাবে।
অ্যাস্ট্রোস্যাট ভারতীয় মহাকাশ গবেষণা সংস্থা -র সাহায্যে চালু হয়েছে। প্রথম মোদী সরকারের সময়ে এই পর্যবেক্ষণ কেন্দ্রটি চালু হয়।
(CG/CB/DM
বিজ্ঞানওপ্রযুক্তিমন্ত্রক
বীজগণিত এবং জ্যামিতির রেখাচিত্র বিশ্লেষণের ধারণাগুলি একত্রিত করে আরও ভালো গাণিতিক উপায়ে মেশিন লার্নিং সম্ভব
নয়াদিল্লী, ৮ ফেব্রুয়ারি, ২০২১
বিজ্ঞানীরা বীজগণিত এবং জ্যামিতির রেখাচিত্র বিভাজনের ওপর ভিত্তি করে থাকা ধারণাগুলি বিশ্লেষণ করে করে আরও ভালো গাণিতিক উপায়ে মেশিন লার্নিং সম্ভবপর করে তুলতে প্রয়াস চালাচ্ছেন।
মুম্বাইয়ের টাটা ইন্সটিটিউট অফ ফান্ডামেন্টাল রিসার্চের সহকারি অধ্যাপক হরি হরণ নারায়ণ এবছর ভারত সরকারের বিজ্ঞান ও প্রযুক্তি দপ্তরের স্বর্ণ জয়ন্তী ফেলোশিপ পুরস্কার পেয়েছেন। তিনি বীজগণিতের বিভিন্ন দিক বিশ্লেষণ করে গাণিতিক উপায়ে মেশিন লার্নিং সম্ভবপর করে তুলতে গবেষণা চালাচ্ছেন।
বিস্তারিত জানার জন্য যোগাযোগ করুন নিম্নলিখিত ইমেল আইডি-তে
অসামরিকবিমানপরিবহণমন্ত্রক
নেতাজী সুভাষ আন্তর্জাতিক বিমানবন্দরে বিনামূল্যে স্বাস্হ্য শিবিরের আয়োজন
কলকাতা, ২৬ এপ্রিল ২০১৯
কলকাতায় নেতাজী সুভাষচন্দ্র বসু আন্তর্জাতিক বিমানবন্দরে নতুন অপারেশনাল বিল্ডিং-এ ড্যাফোর্ডিল হাসপাতালের সহায়তায় ২৫-এ এপ্রিল একদিনের স্বাস্হ্য শিবিরের আয়োজন করা হয়। এই স্বাস্হ্য শিবিরে ব্লাড সুগার, ইসিজি, পিএফটি-সহ বিভিন্ন স্বাস্হ্য পরীক্ষার সুযোগ পান কর্মচারীরা, তাঁদের বাড়ির লোকজন এবং বিমানবন্দর কর্তৃপক্ষের অধীনে বিভিন্ন ঠিকা সংস্হার কর্মীরা। এই স্বাস্হ্য শিবিরে ডঃ রক্তিমাভ সরকার  এবং ডঃ বিপুল রায়  অংশগ্রহণকারীদের সুস্বাস্হ্যের জন্য নিয়মিত স্বাস্হ্য পরীক্ষার পরামর্শ দেন। এদিন মোট ১৮৪ জন স্বাস্হ্য পরীক্ষা করান এবং প্রবীণ চিকিৎসকদের থেকে নানান পরামর্শ নেন।
SSS/CB/NS
(Visitor Counter : 77
অর্থমন্ত্রক
প্রথম ন্যাশনাল টাইম রিলিজ সমীক্ষা করবে ভারত
নয়াদিল্লি, ১ অগাস্ট, ২০১৯
অর্থ মন্ত্রকের অধীন রাজস্ব বিভাগ আন্তর্জাতিক বাণিজ্যের উন্নতির লক্ষ্যে কৌশলগত দায়বদ্ধতার অঙ্গ হিসাবে ১ থেকে ৭ই অগাস্ট দেশের প্রথম ন্যাশনাল টাইম রিলিজ সমীক্ষা করছে। এই সমীক্ষা হবে প্রতি বছর একই সময়ে। টাইম রিলিজ স্টাডি  একটি আন্তর্জাতিক মান্যতাপ্রাপ্ত পন্থা যা ওয়ার্ল্ড কাস্টম্স অর্গানাইজেশন সমর্থন করে থাকে। আন্তর্জাতিক বাণিজ্যের কার্যকারিতা পরিমাপ করতেই এটি ব্যবহার করা হয়।
এই উদ্যোগের লক্ষ্য প্রশাসনিক দায়বদ্ধতা, বিধি মেনে প্রক্রিয়া মেনে পণ্য চলাচলের প্রতিবন্ধকতাগুলি দূর করাই এর লক্ষ্য। পণ্য এসে পৌঁছনো থেকে সেটি ফের পাঠানো – এই পুরো সময়টাই থাকবে সমীক্ষার অধীন। এর ফলে জানা যায় কি কারণে প্রতিবন্ধকতার সৃষ্টি হচ্ছে এবং সেই প্রতিবন্ধকতা দূর করার উপায় খোঁজাই এই উদ্যোগের লক্ষ্য। এর ফলে উপকৃত হবে রপ্তানি নির্ভর শিল্প এবং অতিক্ষুদ্র, ক্ষুদ্র ও মাঝারি শিল্পক্ষেত্র। আন্তর্জাতিক মানের সঙ্গে সঙ্গতি রেখেই ভারতীয় প্রক্রিয়ার মানোন্নকরণের সুবিধা পাবে তারা।
এই উদ্যোগের ফলে সহজে ব্যবসা করার বিষয়টিতে ভারতের গুরুত্ব বাড়বে। বিশেষ করে, সীমান্ত পারের বাণিজ্যে অনেকটাই সহায়তা পাবে বাণিজ্য ক্ষেত্র। এতে বাণিজ্যিক সাম্যও রক্ষা হবে। গত বছর এই পরিমাপের ভিত্তিতেই ভারত ১৪৬ থেকে উঠে এসেছে ৮০তম স্থানে।
এর আগে, বন্দর স্তরে শুল্ক দপ্তরগুলি আলাদা আলাদাভাবে টিআরএস সমীক্ষা চালাতো। জাতীয় টিআরএস আরও একটি পদক্ষেপ নিয়েছে যাতে সুষ্ঠুভাবে পণ্য ছাড়ার প্রক্রিয়া সাবলীলভাবে হয় এবং পণ্য ছাড়ার সময়ের একটি গড় তৈরি করা যায়।
এই সমীক্ষা চলবে একই সময়ে সাগর, বিমান, স্থল এবং সুখা বন্দর সহ ১৫টি বন্দরে। এই বন্দরগুলি থেকে ভারতের মোট আমদানির ৮১ শতাংশ হয় এবং রপ্তানির ৬৭ শতাংশ হয়। জাতীয় টিআরএস সবক’টি বন্দরে কাজকর্ম এবং প্রক্রিয়ার একটি সামান্যীকরণ করবে।
টিআরএস-এর ফলাফলের ভিত্তিতে সীমান্ত পারের বাণিজ্যের সঙ্গে যুক্ত সরকারি সংস্থাগুলি সহজেই অসুবিধাগুলি চিহ্নিত করতে পারবে এবং তা মোকাবিলায় প্রয়োজনীয় ব্যবস্থা নিতে পারবে। কেন্দ্রীয় অপ্রত্যক্ষ কর এবং শুল্ক পর্ষদের নেতৃত্বেই এই উদ্যোগ নেওয়া হয়েছে।
CG/AP/DM
(Visitor Counter : 121
নীতিআয়োগ
দেশব্যাপী অটল ইনভেশন মিশন প্রতিস্থাপিত ২৯৫টি অটল টিঙ্কারিং ল্যাব অধিগ্রহণ করেছে সিএসআইআর
নতুন দিল্লি, ০৯ এপ্রিল, ২০২১
নীতি আয়োগের জন কল্যাণমুখী কর্মসূচি অটল ইনভেশন মিশনের আওতায় ২৯৫টি অটল টিঙ্কারিং ল্যাব আজ সরকারিভাবে অধিগ্রহণ করেছে বৈজ্ঞানিক ও শিল্প গবেষণা পর্ষদ । দেশব্যাপী শিক্ষার্থীদের মধ্যে বৈজ্ঞানিক গবেষণা ও উদ্ভাবনের সংস্কৃতি ছড়িয়ে দেওয়ার লক্ষ্যেই এই উদ্যোগ নেওয়া হয়েছে। সিএসআইআর-এর ৩৬টি পরীক্ষাগার সারা দেশে ২৯৫টি অটল টিঙ্কারিং ল্যাব এবং তাদের শিক্ষার্থীদের পরিচালন করবে। এই পদক্ষেপ দেশজুড়ে তরুণ উদ্ভাবক এবং বিজ্ঞানীদের কাছে নতুন কিছু শেখার সুযোগ করে দেবে। এমনকি শিক্ষার্থীদের বিদ্যালয়, পরিবার এবং স্থানীয় সম্প্রদায়ের ক্ষেত্রে বিভিন্ন কাজে অনুপ্রেরণা দেবে। সিএসআইআর শীর্ষস্থানীয় গবেষণা ব্যক্তিত্ব এবং বিজ্ঞানীদের মনোনীত করবে, যারা অটল টিঙ্কারিং ল্যাবে পরামর্শ দাতা হিসেবে কাজ করবে। একই সঙ্গে অটল টিঙ্কারিং ল্যাব এবং সিএসআইআর বিজ্ঞান, প্রযুক্তি অথবা সামাজিক ক্ষেত্রে বিভিন্ন বিষয়ের ওপর একাধিক ওয়েবিনারের আয়োজন করবে।
অটল টিঙ্কারিং ল্যাবের মিশন ডিরেক্টর, নীতি আয়োগের অতিরিক্ত সচিব আর রামনান আজ ভার্চুয়াল মাধ্যমে বক্তব্য রাখতে গিয়ে জানান, মহামারি পরিস্থিতিতে বৈজ্ঞানিক ও শিল্প গবেষণা, পরিচালনা এবং উদ্ভাবন ক্ষেত্রে এই পদক্ষেপ বিশেষ সাহায্য করবে। সিএসআইআর-এর সঙ্গে এই অংশীদারিত্ব অটল ইনভেশন মিশনে গবেষণা ও উদ্ভাবন ক্ষেত্রে সহযোগিতা যোগাবে এবং এক্ষেত্রে বেসরকারি সংস্থাগুলি গুরুত্বপূর্ণ ভূমিকা পালন করবে।
সিএসআইআর-এর সঙ্গে এই সহযোগিতা সংস্থার পরীক্ষাগারগুলিতে সর্বশেষ প্রযুক্তি ও বৈজ্ঞানিক গবেষণা ক্ষেত্রে সুযোগ-সুবিধা প্রদান করবে, যার মাধ্যমে দেশের তরুণ শিক্ষার্থীরা উপকৃত হবেন এবং এর ফলে আত্মনির্ভর ভারত গঠনের পথ সুগম হবে।
অনুষ্ঠানে প্রধান অতিথির বক্তব্যে সিএসআইআর-এর মহানির্দেশক ডঃ শেখর সি মান্ডি বলেন, দেশের তরুণ শিক্ষার্থীদের কাছে এই পদক্ষেপ এক মাইলফলক। সিএসআইআর সর্বদা উদ্ভাবন, বিজ্ঞান ও প্রযুক্তি ক্ষেত্রে উৎসাহ জুগিয়ে এসেছে বলেও তিনি জানান। ডঃ মান্ডি দেশজুড়ে উদ্ভাবন ও উদ্যোগের ক্ষেত্রে অটল টিঙ্কারিং ল্যাবের ভূমিকার প্রশংসা করেন। ‘জিজ্ঞাসা ২.০’ কর্মসূচির আওতায় সিএসআইআর-এর ভার্চুয়াল পরীক্ষাগার তৈরির ক্ষেত্রে অটল টিঙ্কারিং ল্যাব অংশীদার হয়ে উঠবে। এই অংশীদারিত্বের ফলে সিএসআইআর-এর গবেষণা ও উন্নয়ন ক্ষমতা এবং সক্ষমতা বৃদ্ধি পাবে। এই নতুন সহযোগিতার মাধ্যমে অটল ইনভেশন মিশন এবং সিএসআইআর এক নতুন মাইলফলক অর্জনের ক্ষেত্রে কাজ চালিয়ে যাবে।
CG/SS/SKD
(Visitor Counter : 183
প্রধানমন্ত্রীরদপ্তর
ছত্তিশগড়ের বলোদাবাজার-ভাটাপাড়া জেলায় দুর্ঘটনায় প্রাণহানির খবরে প্রধানমন্ত্রীর সমবেদনা
প্রধানমন্ত্রীর জাতীয় ত্রাণ তহবিল থেকে ক্ষতিগ্রস্তদের জন্য এককালীন সাহায্যের ঘোষণা
নয়াদিল্লি, ২৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী ছত্তিশগড়ের বলোদাবাজার-ভাটাপাড়া জেলায় সড়ক দুর্ঘটনায় প্রাণহানির খবরে গভীর শোক প্রকাশ করেছেন। তিনি দুর্ঘটনায় ক্ষতিগ্রস্তদের প্রধানমন্ত্রীর জাতীয় ত্রাণ তহবিল থেকে এককালীন ত্রাণ সাহায্যের কথা ঘোষণা করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“ছত্তিশগড়ের বলোদাবাজার-ভাটাপাড়া জেলায় দুর্ঘটনায় প্রাণহানির খবরে আমি শোকাহত। স্বজনহারা পরিবারগুলিকে সমবেদনা জানাই। আহতদের দ্রুত আরোগ্য কামনা করি : প্রধানমন্ত্রী@narendramodi।”
“বলোদাবাজার-ভাটাপাড়া জেলায় দুর্ঘটনায় নিহতদের নিকটাত্মীয়কে প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা অর্থ সাহায্য করা হবে। আহতদের দেওয়া হবে ৫০ হাজার টাকা : প্রধানমন্ত্রী@narendramodi।”
(PG/CB/DM
প্রধানমন্ত্রীরদপ্তর
গুজরাটের প্রাক্তন মন্ত্রী শ্রী ভাগুভাই প্যাটেলের প্রয়াণে প্রধানমন্ত্রীর শোকপ্রকাশ
নতুনদিল্লি, ২৬শে জুন, ২০২২
প্রধানমন্ত্রী শ্রী নরেন্দ্র মোদী গুজরাটের প্রাক্তন মন্ত্রী শ্রী ভাগুভাই প্যাটেলের প্রয়াণে গভীর শোকপ্রকাশ করেছেন। তিনি বলেছেন, জনসেবামূলক উদ্যোগে শ্রী প্যাটেলের ভূমিকা স্মরনীয় হয়ে থাকবে।
এক ট্যুইট বার্তায় প্রধানমন্ত্রী বলেছেন,
“গুজরাট সরকারের প্রাক্তন মন্ত্রী শ্রী ভাগুভাই প্যাটেলের প্রয়াণে আমি শোকাহত। জনসেবামূলক উদ্যোগে শ্রী প্যাটেলের ভূমিকা স্মরনীয় হয়ে থাকবে। তাঁর আত্মার শান্তি কামনা করি এবং শোকসন্তপ্ত পরিবারের সদস্যদের সমবেদনা জানাই। … ওঁ শান্তি।।“
PG/CB/
(
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
চিকিৎসাধীন সংক্রমিতদের থেকে ১.৭৫ গুণ বেশি সুস্থ হয়ে উঠেছেন
সংক্রমিত এবং সুস্থ হয়ে ওঠার মধ্যে পার্থক্য ২ লক্ষেরও বেশী
জাতীয় আরোগ্য লাভের হার ৬২.০৯ শতাংশ
নতুনদিল্লি, ৯ই জুলাই, ২০২০
কোভিড মহামারীর মোকাবিলায় তাৎপর্যপূর্ণভাবে আজকের হিসেবে চিকিৎসাধীন সংক্রমিতদের থেকে ২,০৬,৫৮৮ জন বেশি সুস্থ হয়ে উঠেছেন౼ অর্থাৎ ১.৭৫গুন  বেশী আরোগ্য লাভ করেছেন। গত চব্বিশ ঘন্টায় সুস্থ হয়ে উঠেছেন ১৯,৫৪৭ জন। আজ পর্যন্ত হিসেবে মোট সুস্থ হয়ে উঠেছেন ৪,৭৬,৩৭৭জন।
কোভিড-১৯ এ সংক্রমিতদের দ্রুত শনাক্তকরণ এবং সঠিক সময়ে চিকিৎসার ব্যবস্থা করায় প্রতিদিন সুস্থ হয়ে ওঠার সংখ্যা বৃদ্ধি পাচ্ছে।
বর্তমানে ২,৬৯,৭৮৯ জন সংক্রমিত চিকিৎসকদের তত্ত্বাবধানে রয়েছেন। সারা দেশে সুস্থ হয়ে ওঠার হার দ্রুত বৃদ্ধি পাচ্ছে। এই হার বর্তমানে ৬২.০৯%।
সংখ্যার বিচারে ভারতের সঙ্গে অন্য দেশের তুলনা করাটা খুব একটা যুক্তিযুক্ত হবে না। প্রতি ১০ লক্ষ জনের হিসেবে ভারতে ১৯৫.৫ জন সংক্রমিত হয়েছেন। সারা বিশ্বের নিরিখে যা সর্বনিম্ন। কন্টেনমেন্ট ও বাফার এলাকা চিহ্নিত করা, যথাযথ চিকিৎসার ব্যবস্থা করার মধ্য দিয়ে ভারতে সংক্রমিতের মারা যাওয়ার সংখ্যাও সবথেকে কম। প্রতি দশ লক্ষ জনের হিসেবে মৃত্যুর সংখ্যা ১৫.৩১। যেখানে সারা বিশ্বের হিসেবে এই সংখ্যা ৬৮.৭। ভারতে সংক্রমিতদের মধ্যে ২.৭৫% মারা যাচ্ছেন।
গত ২৪ ঘন্টায় দেশে ২,৬৭,০৬১ টি নমুনা পরীক্ষা হয়েছে। এ পর্যন্ত দেশে মোট ১,০৭,৪০,৮৩২টি নমুনার পরীক্ষা হয়েছে।
নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি করার উদ্যোগ অব্যাহত। দেশের নানা প্রান্তে সরকারী পরীক্ষাগার ৮০৫টি ও বেসরকারি পরীক্ষাগার ৩২৭টি ౼ অর্থাৎ মোট ১১৩২টি পরীক্ষাগারে এই মুহূর্তে নমুনা পরীক্ষা করা হচ্ছে। এর মধ্যে ৩৭৩টি সরকারী ও ২৩০টি বেসরকারী পরীক্ষাগারে  রিয়েল টাইম পিসিআরের মাধ্যমে , ৪০০টি সরকারি ও ৩৫টি বেসরকারী পরীক্ষাগারে  ট্রুন্যাটের মাধ্যমে এবং ৩৩টি সরকারি ও ৬১টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
সংস্কৃতিমন্ত্রক
কোচবিহারে আগামীকাল একাদশ রাষ্ট্রীয় সংস্কৃতি মহোৎসবের উদ্বোধন হবে
পশ্চিমবঙ্গে ১৪ থেকে ২৮শে ফেব্রুয়ারী রাষ্ট্রীয় সংস্কৃতি মহোৎসব উদযাপিত হবে
নতুনদিল্লি, ১৩ই ফেব্রুয়ারি, ২০২১
একাদশ রাষ্ট্রীয় সংস্কৃতি মহোৎসব পশ্চিমবঙ্গের কোচবিহারের রাজবাড়িতে ১৪ই ফেব্রুয়ারি সূচনা হবে। পর্যটন ও সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেলের উপস্থিতিতে, পশ্চিমবঙ্গের রাজ্যপাল শ্রী জগদীপ ধনকর এই উৎসবের উদ্বোধন করবেন।
প্রচলিত লোকনৃত্য, শিল্পকলা, আদিবাসীদের ঐতিহ্যশালী সংস্কৃতি সহ ভারতীয় সংস্কৃতির বাস্তব ও পরাবাস্তব নানা নিদর্শন সংরক্ষণ ও প্রচার চালানোর কাজ সংস্কৃতি মন্ত্রক করে থাকে। এর জন্য সাংস্কৃতিক অনুষ্ঠান, উৎসব, থিয়েটারের মত নানা বিনোদনমূলক কর্মসূচী মন্ত্রক আয়োজন করে।
সংস্কৃতি মন্ত্রকের ফ্ল্যাগশিপ উৎসব- রাষ্ট্রীয় সংস্কৃতি মহোৎসব ২০১৫ সালে শুরু হয়েছিল। ভারতের প্রাণবন্ত সংস্কৃতিকে প্রেক্ষাগৃহ, প্রদর্শশালার ঘেরাটোপ থেকে বের করে নিয়ে এসে জনসাধারণের কাছে পৌঁছে দিতে সাতটি আঞ্চলিক সাংস্কৃতিক কেন্দ্র এই কাজে গুরুত্বপূর্ণ ভূমিকা নেয়। প্রথম রাষ্ট্রীয় সংস্কৃতি মহোৎসব ২০১৫ সালের নভেম্বর মাসে সফলভাবে আয়োজিত হয়েছিল। আদিবাসী ও লোক শিল্প, নৃত্য, সঙ্গীত, বিভিন্ন রাজ্যের রান্না ও সংস্কৃতি এক ভারত শ্রেষ্ঠ ভারত কর্মসূচীর মাধ্যমে দেশের নানা অংশে পরিচিত করানো এর মুল উদ্দেশ্য , একই সঙ্গে শিল্পীদের শিল্পকর্মকে পরিচিত করাতে এবং তাঁদের জীবিকার সুযোগ বাড়াতে এই উদ্যোগটি সাহায্য করে। ২০১৫-র নভেম্বর থেকে আজ পর্যন্ত ১০টি রাষ্ট্রীয় সংস্কৃতি মহোৎসব দেশের বিভিন্ন রাজ্য ও শহরে হয়েছে। এর মধ্যে উল্লেখযোগ্য হল দিল্লি, বারাণসী, বেঙ্গালুরু, তাওয়াং, গুজরাট, কর্ণাটক , তেহরি ও মধ্য প্রদেশ।
একাদশ রাষ্ট্রীয় সংস্কৃতি মহোৎসব পশ্চিমবঙ্গে ১৪ থেকে ২৮ তারিখ পর্যন্ত আয়োজন করা হয়েছে। কোচবিহারে ১৪-১৬, দার্জিলিং-এ ২২ থেকে ২৪ এবং মুর্শিদাবাদে ২৭ থেকে ২৮ এই মহোৎসব অনুষ্ঠিত হবে।
কোভিড মহামারীর ফলে উদ্ভূত পরিস্থিতি থেকে বেরিয়ে আসার জন্য এই রাষ্ট্রীয় সংস্কৃতি মহোৎসব অত্যন্ত তাৎপর্যপূর্ণ, কারণ মহামারীতে সাংস্কৃতিক ক্ষেত্র যথেষ্ট প্রভাবিত হয়েছে। এখন এই ধরণের উৎসবের মধ্য দিয়ে শিল্পীরা উপকৃত হন। এ ছাড়াও যথাযথভাবে ব্যবস্থা নিয়ে সাংস্কৃতিক অনুষ্ঠান আয়োজন করার ক্ষেত্রে আস্থা তৈরি করা যায়।
রাষ্ট্রীয় সংস্কৃতি মহোৎসবে বিখ্যাত শিল্পীদের সঙ্গে স্থানীয় শিল্পীরাও অংশ নেবেন। এই উৎসবের মাধ্যমে লোক শিল্পকলার সঙ্গে যুক্ত ব্যক্তিরা বড় মঞ্চে কাজের সুযোগ পাবেন। রাষ্ট্রীয় সংস্কৃতি মহোৎসবের মাধ্যমে যুবক যুবতী সহ মানুষের মধ্যে যোগাযোগ নতুন করে গড়ে ওঠে౼ বিশেষত তাঁদের স্থানীয় সংস্কৃতির বৈচিত্রপূর্ণ ও সমৃদ্ধ উপাদান সম্পর্কে পরিচিতি তৈরি হয় । হাজার হাজার বছরের ভারতীয় সভ্যতার ঐতিহাসিক দিকটির গুরুত্বও এর মাধ্যমে প্রতিফলিত হয়।
পশ্চিমবঙ্গে এই রাষ্ট্রীয় সংস্কৃতি মহোৎসব আয়োজন করার মধ্য দিয়ে বিভিন্ন সংস্কৃতির মানুষের মধ্যে পারস্পরিক বোঝাপড়া বাড়বে, আর এভাবেই ভারতের ঐক্য ও সংস্কৃতি আরো দৃঢ় হবে।
রেলমন্ত্রক
ভারতীয় রেলের আয় ও পণ্য বোঝাইয়ের দিক থেকে পণ্য পরিবহণে ঊর্ধ্বগতি ডিসেম্বরেও অব্যাহত
নয়াদিল্লি, ০২ জানুয়ারি, ২০২১
ভারতীয় রেলের আয় ও পণ্য বোঝাইয়ের দিক থেকে পণ্য পরিবহণে অগ্রগতি ডিসেম্বরেও অব্যাহত রয়েছে। মিশন মোড-ভিত্তিতে ভারতীয় রেল আয় ও পণ্য বোঝাইয়ের দিক থেকে গত বছরের ডিসেম্বরের তুলনায় ২০২০-র ডিসেম্বরে ভালো ফলাফল করেছে। সদ্যসমাপ্ত ডিসেম্বর মাসে ভারতীয় রেল ১১৮.১৩ মিলিয়ন টন পণ্য পরিবহণ করেছে, যা গত বছরের ঐ একই মাসের ১০৮.৮৪ মিলিয়ন টনের তুলনায় ৮.৫৪ শতাংশ বেশি। একইভাবে রেল পণ্য পরিবহণের ক্ষেত্রেও ২০১৯ সালের ডিসেম্বরের তুলনায় ২০২০-র ডিসেম্বরে ১১ হাজার ৭৮৮ কোটি ১১ লক্ষ টাকা আয় করেছে, যা পূর্ববর্তী বছরের ঐ একই মাসে আয়ের পরিমাণ ১১ হাজার ৩০ কোটি ৩৭ লক্ষ টাকার তুলনায় ৬.৮৭ শতাংশ বা ৭৫৭ কোটি ৭৪ লক্ষ টাকা বেশি। ভারতীয় রেল সদ্য সমাপ্ত ডিসেম্বরে ১১৮.১৩ মিলিয়ন টন পণ্য পরিবহণ করেছে। এর মধ্যে রয়েছে – ৫০.৬৭ মিলিয়ন টন কয়লা, ১৫.৩১ মিলিয়ন টন লৌহ আকরিক, ৬.১৩ মিলিয়ন টন খাদ্যশস্য, ৫.২৩ মিলিয়ন টন সার, ৭.৪৬ মিলিয়ন টন সিমেন্ট প্রভৃতি।
উল্লেখ করা যেতে পারে যে, রেল পথে পণ্য পরিবহণে উৎসাহ দিতে ভারতীয় রেল বিভিন্ন ক্ষেত্রে ছাড় দেওয়ার একাধিক সুবিধার কথা ঘোষণা করেছে। কোভিড-১৯ এর সময় ভারতীয় রেল তার কাজকর্ম ও দক্ষতা বাড়ানোর ক্ষেত্রে একাধিক পদক্ষেপ নিয়েছে।
সড়কপরিবহণওমহাসড়কমন্ত্রক
জাতীয় সড়ক সুরক্ষা পর্ষদ গঠনের জন্য বিজ্ঞপ্তি
নয়াদিল্লি, ০৫ অক্টোবর, ২০২১
কেন্দ্রীয় সড়ক পরিবহণ ও মহাসড়ক মন্ত্রক গত রবিবার জাতীয় সড়ক সুরক্ষা পর্ষদ গঠন ও এ সংক্রান্ত নিয়ম-নীতি সম্বলিত বিজ্ঞপ্তি জারি করেছে। মন্ত্রকের এই বিজ্ঞপ্তিতে পর্ষদ গঠন, চেয়ারম্যান পদের শর্তাবলী এবং পর্ষদের সদস্য, নির্বাচন প্রক্রিয়া, কার্যকালের মেয়াদ, ইস্তফা ও অপসারণ সম্পর্কিত প্রণালী, পর্ষদের ক্ষমতা ও কাজকর্ম তথা বৈঠক আয়োজনের মতো বিষয়গুলি উল্লেখ করা হয়েছে।
পর্ষদের সদর কার্যালয় থাকবে জাতীয় রাজধানী অঞ্চলে এবং দেশের অন্যত্র কার্যালয় গড়ে তোলা যেতে পারে। পর্ষদে চেয়ারম্যান পদের পাশাপাশি, ৩ জন সদস্য থাকবেন কিন্তু এই সংখ্যা ৭ জনের বেশি হবে না। চেয়ারম্যান ও সদস্য পদে নিয়োগের দায়িত্ব কেন্দ্রীয় সরকারের।
এই পর্ষদ সড়ক সুরক্ষা, উদ্ভাবন, নতুন প্রযুক্তির প্রয়োগ সহ যান নিয়ন্ত্রণের বিষয়গুলি তত্ত্বাবধান করবে। এই লক্ষ্যে পর্ষদ অন্তর্বর্তীকালীন :
১) পার্বত্য অঞ্চলে সড়ক সুরক্ষা, যান নিয়ন্ত্রণ ও সড়ক নির্মাণের আদর্শ মান প্রণয়ন করবে; ট্রাফিক পুলিশ, হাসপাতাল কর্তৃপক্ষ, মহাসড়ক কর্তৃপক্ষ, শিক্ষা ও গবেষণামূলক প্রতিষ্ঠান ও অন্যান্য সংগঠনের জন্য দক্ষতা বৃদ্ধি তথা প্রতিষ্ঠানগুলির ক্ষমতায়নে নীতি-নির্দেশিকা তৈরি করবে; ট্রমা ফেসিলিটি এবং প্যারা মেডিকেল ফেসিলিটি গড়ে তোলার জন্য নীতি-নির্দেশিকা প্রণয়ন করবে। কেন্দ্রীয় সরকার পর্ষদের উক্ত প্রস্তাবগুলি বিবেচনা করে দেখবে।
২) সড়ক সুরক্ষা ও যানজট নিয়ন্ত্রণ ক্ষেত্রে কেন্দ্রীয় সরকার, রাজ্য সরকার ও স্থানীয় কর্তৃপক্ষগুলিকে কারিগরি পরামর্শ ও সহায়তা দেবে।
৩) সরক সুরক্ষা ও যানজট নিয়ন্ত্রণে সেরা পন্থা-পদ্ধতি, সচেতন পথচারী, নতুন মোটরগাড়ি প্রযুক্তি, আন্তর্জাতিক সংগঠনগুলির সঙ্গে সহযোগিতা সহ আন্তর্জাতিক ও দেশীয় কারিগরি মানের মধ্যে সামঞ্জস্য বজায় রাখার বিষয়ে পর্ষদ গুরুত্ব দেবে।
৪) সড়ক সুরক্ষার মানোন্নয়ন, যানজট নিয়ন্ত্রণ ও দুর্ঘটনার কারণ খতিয়ে দেখতে গবেষণাধর্মী অনুসন্ধান চালাবে।
CG/BD/SB
(Visitor Counter : 163
অর্থমন্ত্রক
নটি রাজ্য সফলভাবে 'এক দেশ এক রেশন কার্ড' সংস্কারের সাথে যুক্ত হয়েছে
এইসব রাজ্যকে ২৩,৫২৩ কোটি টাকার ঋণ নেওয়ার অনুমতি প্রদান
নতুন দিল্লী, ৯ ডিসেম্বর, ২০২০
কোভিড জনিত অতিমারি পরিস্থিতির মোকাবিলায় আর্থিক সংস্থানের লক্ষ্যে রাজ্যগুলিকে সহায়তা করতে কেন্দ্র সরকার বিভিন্ন পদক্ষেপ গ্রহণ করেছে। এজন্য ২০২০-২১ অর্থবছরে গ্রস স্টেট ডোমেস্টিক প্রডাক্ট বা জিএসডিপি খাতে রাজ্যগুলিকে অতিরিক্ত ২ শতাংশ ঋণ নেওয়ার অনুমতি দেওয়া হয়েছে। জনগণের প্রয়োজনীয় চাহিদা মেটাতে এই অতিরিক্ত ঋণগ্রহণ রাজ্যগুলির পক্ষে সহায়ক হবে বলে মনে করা হচ্ছে।
সংস্কার মূলক কাজের ক্ষেত্রে গণবণ্টন পদ্ধতিকে চিহ্নিত করা হয়েছে। জিএসডিপি খাতে বরাদ্দ ২ শতাংশ ঋণের মধ্যে ০.২৫ শতাংশ 'এক দেশ এক রেশন কার্ড' প্রকল্প বাস্তবায়নের জন্য ব্যয় করা যাবে। এর উদ্দেশ্য জাতীয় খাদ্য সুরক্ষা আইনের আওতায় থাকা উপভোক্তারা ছাড়াও অন্যান্য জনকল্যাণ মূলক প্রকল্পের অধীন বিশেষত পরিযায়ী শ্রমিক ও তাঁদের পরিবার যাতে ন্যায্য মূল্যের দোকান থেকে রেশন সংগ্রহ করতে পারেন তা সুনিশ্চিত করা। এর পাশাপাশি এই সংস্কারের আরও একটি লক্ষ্য হচ্ছে রেশন কার্ড নিয়ে যাতে কোনরকম বেআইনি কাজ কারবার না হয় তা সুনিশ্চিত করা।
সেজন্য আধার কার্ডকে রেশন কার্ডের সাথে সংযুক্ত করে বায়োমেট্রিক প্রমাণস্বরূপ উপভোক্তারা ন্যায্যমূল্যের দোকান থেকে রেশন সংগ্রহ করতে পারে সেই ব্যবস্থা গ্রহণ করা হয়েছে।
এখনো পর্যন্ত নটি রাজ্য সংস্কার কর্মসূচিকে বাস্তবায়িত করে 'এক দেশ এক রেশন কার্ড' ব্যবস্থা চালু করতে পেরেছে। এই রাজ্যগুলি হচ্ছে অন্ধ্রপ্রদেশ, গোয়া, হরিয়ানা, কর্ণাটক, কেরালা, তেলেঙ্গানা, ত্রিপুরা এবং উত্তর প্রদেশ। সংস্কারের কাজ সম্পূর্ণ শেষ হলে এইসব রাজ্যের জন্য মোট ২৩,৫২৩ কোটি টাকা ঋণ নেওয়ার অনুমতি দেওয়া হয়েছে।
ইস্পাতমন্ত্রক
ঘূর্ণিঝড় ইয়াসের কারণে ইস্পাতের উৎপাদন বা অক্সিজেন সরবরাহের কোনো বিঘ্ন ঘটেনি
নয়াদিল্লী, ২৭ মে, ২০২১
ইস্পাত মন্ত্রক ২৩ মে শিল্পোৎসাহ ও অভ্যন্তরীণ বাণিজ্য দপ্তরের প্রতিনিধিদের সঙ্গে বড় বড় ইস্পাত উৎপাদক সংস্থাগুলির বৈঠক করে। অক্সিজেন উৎপাদন এবং ইস্পাত তৈরির ক্ষেত্রে ঘূর্ণিঝড় ইয়াসের ফলে কোনো প্রভাব পরলে সেই সমস্যার দ্রুত সমাধানের জন্য এই বৈঠকে আলোচনা হয়। বৈঠকে বিদ্যুৎ মন্ত্রক এবং সংশ্লিষ্ট রাজ্য সরকারগুলি উপস্থিত ছিলেন। যেহেতু ওড়িশা এবং পশ্চিমবঙ্গে এই ঘূর্ণিঝড়ের প্রভাব পরবে তাই ওই দুই রাজ্যে ইস্পাত ও অক্সিজেন উৎপাদনে যাতে কোনো সমস্যা না হয় তারজন্য প্রয়োজনীয় ব্যবস্থা নেওয়া হয়। ওই বৈঠকে সিদ্ধান্ত নেওয়া হয় যে ২-৪ দিন জরুরি ভিত্তিতে যেসব রাজ্য ওড়িশার কলিঙ্গনগর ও আঙুল কারখানার ওপর নির্ভরশীল তারা জামশেদপুরে টাটা কারখানা থেকে তাদের চাহিদা মেটাবে। ওড়িশার আঙুল, কলিঙ্গনগর ও রাউরকেল্লার ইস্পাত কারখানায় বিদ্যুৎ সরবরাহ বন্ধ হয়নি। টাটাদের যেসব প্রতিনিধি ওড়িশার কারখানায় ছিলেন তাঁরা জানিয়েছেন ইয়াসের কারণে চিকিৎসার কাজে ব্যবহৃত তরল অক্সিজেন উৎপাদনে কোনো সমস্যা হয়নি। কলিঙ্গনগর, জামশেদপুর এবং আঙুল থেকে চিকিৎসার কাজে ব্যবহৃত তরল অক্সিজেন সরবরাহ স্বাভাবিকভাবেই হয়েছে।
কলিঙ্গনগরে ট্যাঙ্কার কম পাঠানো হয়েছে। ওই ট্যাঙ্কারগুলিকে জামশেদপুরে পাঠানো হয়। ঘূর্ণিঝড়ের ফলে উদ্ভুত পরিস্থিতির মোকাবিলার জন্যই এই সিদ্ধান্ত। পরিকল্পনা অনুসারে সেইলের দুর্গাপুর, বার্ণপুর এবং রাউরকেল্লা ইস্পাত কারখানাগুলি পরিস্থিতি মোকাবিলার জন্য প্রস্তুত ছিল। পরিস্থিতির মোকাবিলা করতে সাধারণ পরিচালন বিধি তৈরি করা হয়। ফলে ইস্পাত বা অক্সিজেনের উৎপাদনে কোনো সমস্যা দেখা যায়নি। জেএসপিএল ও জেএসডাব্লু-এর কারখানাগুলি আগে থেকেই প্রস্তুত থাকায় ঘূর্ণিঝড়ের ফলে উদ্ভুত পরিস্থিতিতে সেখানেও উৎপাদন প্রক্রিয়া অব্যাহত ছিল ।
(CG/CB/NS
শিল্পওবাণিজ্যমন্ত্রক
পশ্চিমবঙ্গ পর্যটন ও শিক্ষা ক্ষেত্রের অপরিহার্য কেন্দ্রে পরিণত হওয়ার সম্ভাবনা রয়েছে : বিশ্ববঙ্গ বাণিজ্য সম্মেলন ২০২২এ একথা জানিয়েছেন রাজ্যপাল
প্রধানমন্ত্রীর ‘পূবে তাকাও, কার্যকরী পূর্ব’ নীতি দেশের পূর্বাঞ্চলীয় রাজ্যগুলির জন্য বিশেষ করে পশ্চিমবঙ্গের প্রভূত উন্নতির সম্ভাবনা উন্মুক্ত করেছে : রাজ্যপাল
কলকাতা, ২০ এপ্রিল, ২০২২
পশ্চিমবঙ্গে পর্যটন, শিক্ষা, কয়লা, লৌহ আকরিক সহ অন্য ক্ষেত্রে অপরিহার্য সম্ভাবনা রয়েছে বলে জানিয়েছেন রাজ্যপাল জগদীপ ধনখড়। কলকাতায় আজ বিশ্ববঙ্গ বাণিজ্য সম্মেলনের উদ্বোধনী ভাষণে একথা জানান তিনি। রাজ্যপাল বলেন, বাংলায় বিশেষ করে পর্যটন ক্ষেত্রে অভূতপূর্ব সুযোগ রয়েছে। এই ক্ষেত্রকে কাজে লাগানোর জন্য শিল্পপতিদের কাছে আহ্বান জানান তিনি। সুন্দরবন এবং উত্তরবঙ্গের অভয়ারণ্যের ক্ষেত্রে বিশেষ দৃষ্টি আকর্ষণ করে তিনি বলেন, রাজ্যে খাদ্য প্রক্রিয়াকরণ শিল্প, খনিজ, বন্দর ইত্যাদি ক্ষেত্রেও একাধিক সুযোগ-সুবিধা রয়েছে। রাজ্যে নতুন বিনিয়োগের ক্ষেত্রে কেন্দ্র এবং রাজ্য সরকারকে যৌথভাবে কাজ চালানোর আহ্বান জানান তিনি। শ্রী ধনখড় বলেন, প্রধানমন্ত্রী শ্রী নরেন্দ্র মোদীর “পূবে তাকাও, কার্যকরী পূর্ব” নীতি দেশের পূর্বাঞ্চলীয় রাজ্যগুলির জন্য বিশেষ করে পশ্চিমবঙ্গের ক্ষেত্রে প্রভূত সুযোগ-সুবিধার সম্ভাবনা উন্মুক্ত করেছে। পশ্চিমবঙ্গের ভৌগলিক অবস্থান, কাঁচামালের পর্যাপ্ত উপস্থিতি, দক্ষ মানব সম্পদের সুবিধা রয়েছে বলেও উল্লেখ করেন রাজ্যপাল।
উল্লেখ্য, ২০১৫ সাল থেকে শুরু হয়েছে এই বার্ষিক বাণিজ্য সম্মেলন। এ বছর এই বাণিজ্য সম্মেলনের ষষ্ঠতম বর্ষ। ২০১৯ এবং ২০২০ সালে কোভিড-১৯ মহামারী ও লকডাউন পরিস্থিতির কারণে এই অনুষ্ঠান আয়োজন করা যায়নি। এদিন অনুষ্ঠানে রাজ্যের মুখ্যমন্ত্রী শ্রীমতি মমতা বন্দ্যোপাধ্যায়, রাজ্যের একাধিক শিল্পপতি এবং ১৯টি দেশ থেকে মোট ২৫০ জন বাণিজ্যিক প্রতিনিধি উপস্থিত ছিলেন।
CG/SS/NS
(Visitor Counter : 16